
	Ministru kabineta noteikumi Nr. 727 
Rīgā 2021. gada 2. novembrī (prot. Nr. 73  9. §)



Patvēruma meklētāja personas dokumenta noteikumi 

Izdoti saskaņā ar 
Patvēruma likuma 
8. panta otro daļu

[bookmark: p2][bookmark: p-330639]1. Noteikumi nosaka patvēruma meklētāja personas dokumenta (turpmāk – dokuments) paraugu un izsniegšanas kārtību.

2. Dokumenta izmērs ir 10,5 x 7,5 cm. Dokumentu izgatavo, izmantojot patvēruma meklētāju reģistra funkcionalitāti, atbilstoši noteiktajam paraugam (pielikums). Pēc izgatavošanas dokumentu laminē.

3. Dokumentā iekļauj:
3.1. ziņas par patvēruma meklētāju, ielasot tās no patvēruma meklētāju reģistra:
3.1.1. vārds (vārdi) (oriģinālforma latīņalfabētiskajā transliterācijā);
3.1.2. uzvārds (oriģinālforma latīņalfabētiskajā transliterācijā);
3.1.3. personas kods (ja tāds ir);
3.1.4. dzimšanas datums un vieta;
3.1.5. valstspiederība un tās veids; 
3.2. ja patvēruma meklētājs ir jaunāks par 18 gadiem vai patvēruma meklētājam tiesību un tiesisko interešu aizstāvības nodrošināšanai ir nepieciešama aizgādnības nodibināšana, – ziņas par patvēruma meklētāja likumisko pārstāvi vai aizgādni (vārds (vārdi), uzvārds, dzimšanas datums un personas kods (ja tāds ir));
3.3. ja patvēruma meklētājs ir jaunāks par gadu, – norādi par patvēruma meklētāja acu krāsu un augumu;
3.4. patvēruma meklētāja attēlu (attēlā patvēruma meklētājs ir bez galvassegas, izņemot gadījumu, ja patvēruma meklētājs reliģisku apsvērumu dēļ galvassegu valkā ikdienā un galvassega neaizsedz seju vai tās daļu);
3.5. ziņas par dokumentu:
3.5.1. numurs;
3.5.2. izdošanas vieta;
3.5.3. izdošanas datums;
3.5.4. izdevējiestādes nosaukums un saziņai ar to paredzētais tālruņa numurs.

4. Ja patvēruma meklētājam ir noteikts ierobežojums vai aizliegums uzturēties vai pārvietoties noteiktā valsts teritorijā, dokumentā iekļauj norādi "Uzturēšanās vai pārvietošanās ierobežojumi".

5. Dokumentu izsniedz Valsts robežsardze.

6. Dokumentu izsniedz triju dienu laikā pēc tam, kad saņemts patvēruma meklētāja iesniegums par bēgļa vai alternatīvā statusa piešķiršanu (turpmāk – patvēruma meklētāja iesniegums). Dokuments ir derīgs no tā izsniegšanas dienas līdz dienai, kad ir noslēdzies administratīvais process par patvēruma meklētāja iesniegumu.

7. Pirms dokumenta izsniegšanas Valsts robežsardzes amatpersona valodā, kuru patvēruma meklētājs saprot vai kuru ir pamats uzskatīt par viņam saprotamu (ja nepieciešams, izmantojot tulka pakalpojumus), informē patvēruma meklētāju par to, ka:
[bookmark: p7][bookmark: p-330644]7.1. Latvijas Republikā ir noteikta atbildība par apzināti nepatiesu ziņu sniegšanu;
7.2. izsniegtais dokuments apliecina, ka personai ir patvēruma meklētāja statuss un patvēruma procedūras laikā personai ir tiesības uzturēties Latvijas Republikā;
7.3. ja dokuments ir nolaupīts, nozagts, nozaudēts vai bojāts, patvēruma meklētājam ir pienākums vienas darbdienas laikā par to rakstiski informēt:
[bookmark: p8][bookmark: p-330645]7.3.1. Valsts robežsardzi;
[bookmark: p9][bookmark: p-330646]7.3.2. patvēruma meklētāju izmitināšanas centra darbinieku, ja patvēruma meklētājs uzturas minētajā centrā.

8. Dokumentu izsniedz atkārtoti, ja:
8.1. iepriekš izsniegtais dokuments ir nolaupīts, nozagts vai nozaudēts;
8.2. iepriekš izsniegtais dokuments ir bojāts vai kļuvis lietošanai nederīgs, jo:
8.2.1. tajā izdarītas normatīvajos aktos neparedzētas atzīmes;
8.2.2. mainījušās tajā norādītās ziņas par patvēruma meklētāja identitāti vai ziņas par šo noteikumu 3.2. apakšpunktā minētajām personām;
8.2.3. konstatētas neprecizitātes tajā iekļautajā informācijā;
8.2.4. tajā ir bojājumi, kuru dēļ nav iespējams vizuāli identificēt dokumenta turētāju vai izlasīt dokumentā norādīto informāciju;
8.2.5. tajā nepieciešams iekļaut šo noteikumu 4. punktā minēto norādi.

[bookmark: p11][bookmark: p-330648]9. Lai dokumentu saņemtu atkārtoti, patvēruma meklētājs iesniedz Valsts robežsardzē attiecīgu iesniegumu un iepriekš izsniegto dokumentu (ja tāds ir).

10. Pirms dokumenta atkārtotas izsniegšanas Valsts robežsardzes amatpersona:
[bookmark: p12][bookmark: p-330649]10.1. pārliecinās par dokumenta saņēmēja identitāti;
10.2. izdara patvēruma meklētāju reģistrā atzīmi, ka patvēruma meklētājam iepriekš izsniegtais dokuments kļuvis lietošanai nederīgs, un norāda iemeslu.

11. Valsts robežsardze dokumentu atkārtoti izsniedz triju darbdienu laikā pēc šo noteikumu 9. punktā minētā iesnieguma saņemšanas.

12. Noslēdzoties administratīvajam procesam par patvēruma meklētāja iesniegumu, Valsts robežsardze nodrošina šo noteikumu 10.2. apakšpunktā minēto prasību izpildi.

